Diari Oficial de la Generalitat Valenciana


Sumari del DOGV 4371, del 05-11-2002 (2002/11968)

RESOLUCIÓ de 28 d'octubre de 2002, del conseller d'Obres Públiques, Urbanisme i Transports, relativa a la informació pública complementària i alçament d'actes prèvies a l'ocupació de l'expedient d'expropiació forçosa incoat amb motiu de l'obra: 2002-7. 51-V-1225. Ronda oest del Port de Sagunt i Canet d'En Berenguer. Primer complementari. Terme municipal de Sagunt.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/11363


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 28 d'octubre de 2002, del conseller d'Obres Públiques, Urbanisme i Transports, relativa a la informació pública complementària i alçament d'actes prèvies a l'ocupació de l'expedient d'expropiació forçosa incoat amb motiu de l'obra: 2002-7. 51-V-1225. Ronda oest del Port de Sagunt i Canet d'En Berenguer. Primer complementari. Terme municipal de Sagunt. [2002/X11916]
  
Declarada d'urgència l'ocupació de béns i drets afectats per l'expropiació per la disposició addicional primera de la Llei de la Generalitat Valenciana 9/2001, de 27 de desembre, se sotmet a informació pública complementària per ampliació de les superfícies que s'han d'expropiar, els béns i drets que a continuació s'indiquen, a fi que els afectats puguen consultar el projecte i presentar al·legacions per escrit només a l'efecte d'esmenar possibles errors que s'hagen pogut produir en fer la relació dels béns i drets per la urgent ocupació (article 56 del Reglament d'Expropiació Forçosa).
  
Termini: quinze dies a partir de la publicació del present anunci en el BOE.
  
De conformitat amb el que disposa l'article 52.2 de la Llei d'Expropiació Forçosa, es convoquen tots els afectats per l'expedient d'expropiació a l'alçament d'actes prèvies a l'ocupació i actes d'ocupació que s'haurà de verificar segons el següent calendari.
  
Lloc: Ajuntament de Sagunt. Dia vint-i-cinc de novembre de dos mil dos a les deu hores
  
El present assenyalament serà notificat per cèdula als afectats, la relació dels quals es troba exposada en el tauler d'edictes de l'ajuntament indicat i en esta Conselleria, situada en l'avinguda de Blasco Ibáñez, 50. A l'acte s'haurà de presentar el títol de propietat i l'últim rebut de contribució, per si fóra exigible.
  
Es comunica que el present anunci es publica als efectes que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999, per als interessats que consten com a desconeguts o per als interessats el domicili dels quals no es coneix.
  
Informació:
  
Conselleria d'Obres Públiques, Urbanisme i Transports.
  
Alacant: c/ Reis Catòlics, 39. Tel. 255 84 64 79.
  
Castelló de la Plana: av. del Mar, 16. Tel. 256 79 63 62.
  
València: av. de Blasco Ibáñez, 50. Tel. 396 79 16 41.
  
València, 28 d'octubre de 2002.- El conseller: José Ramón García Antón.
  
Projecte clau: 51-V-1225 (7) ronda oest del Port de Sagunt i Canet d'En Berenguer. Primer complementari.